
[bookmark: _GoBack]OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU
Osnovna škola Pavao Belas posluje u skladu sa Zakonom o odgoju i obrazovanju u osnovnoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i računskom planu. Sukladno odredbama članka 81-86. Zakona o proračunu (NN 144/2021) i čl. 30-52. Pravilnika o polugodišnjem i godišnjem izvještaju o izvršenju proračuna (NN85/2023) Osnovna škola Pavao Belas izradila polugodišnji izvještaj o izvršenju financijskog plana za 2026. godinu.
Polugodišnje izvršenje ima iskazane vrijednosti u eurima. Prvi stupac pokazuje polugodišnje izvršenje financijskog plana za 2025. godinu, tj. izvršenje od 1.1.2025. do 30.6.2025. godine, drugi stupac odnosi se na ukupni financijski plan za 2026. godinu, a treći stupac iskazuje polugodišnje izvršenje za 2026. godinu, tj. izvršenje financijskog plana od 1.1.2026. do 30.6.2026. godine. Prvi indeks prikazuje odnos utrošenih sredstva 2026. u odnosu na utrošena sredstva u istom periodu 2025. godine, iskazan u postotku, dok drugi indeks prikazuje postotnu potrošnju 2026. u odnosu na tekući financijski plan 2026. godine.
Izvještaj o izvršenju financijskog plana sadrži:
1. OPĆI DIO

· SAŽETAK RAČUNA PRIHODA I RASHODA
Ovo je prikaz ukupno ostvarenih prihoda i primitaka te izvršenih rashoda i izdataka odnosno samo zbroj podataka koji su detaljno iskazani u ostalim dijelovima izvještaja.
Ukupni prihodi poslovanja na dan 30.6.2026. godine iznose 1.474.321,80 eura, a ukupni rashodi 1.485.618,12 eura.
Vidljivo je povećanje ukupnih prihoda za 9,34 % te smanjenje ukupnih rashoda za 2,50 % u odnosu na godinu prije.
· RAČUN PRIHODA I RASHODA PREMA EKONOMSKOJ KLASIFIKACIJI I IZVORIMA FINANCIRANJA

Pokazuje sažetak posebnog dijela u kojem u razrađeni troškovi po mjestu i izvoru financiranja. 
Prihodi iz nadležnog proračuna  rastu za 40,48 %, a isto tako i rashodi za nabavu nefinancijske imovine (indeks 289,98%) zbog kapitalnih ulaganja odnosno projekta dogradnje i rekonstrukcije škole te dodatnih ulaganja na objektu. 

· RASHODI PO FUNKCIJSKOJ KLASIFIKACIJI
U tablici rashoda prema funkcijskoj klasifikaciji vidljivi su ukupni rashodi poslovanja te izdvojeni rashodi koji se odnose na troškove prehrane učenika. U odnosu na prethodno izvještajno razdoblje troškovi prehrane porasli su za 2,39 %.

2. POSEBNI DIO

U posebnom dijelu godišnjeg izvršenja dobiju se potpune informacije o tome koji rashodi prema ekonomskoj klasifikaciju su vezani za izvršenje određenih programa i aktivnosti te iz kojih izvora financiranja vezanih za tekuće prihode se financiraju.

· MINIMALNI STANDARD – DECENTRALIZACIJA
Decentralizirana sredstva odnose se na sredstva Zagrebačke županije kao osnivača škole za financiranja rashoda poslovanja i tekuće i investicijskog održavanja u školstvu. Sredstva planiramo prema zadanim limitima koje dobivamo od osnivača te sukladno tome planiramo iznose na određenim pozicijama, a dozvoljeno je trošenje unutar druge razine. Indeks u odnosu na prethodno izvještajno razdoblje je gotovo isti, ali vidljivo je da je već realizirano 73,38 % plana.

· POJAČANI STANDARD U ŠKOLSTVU
Izvan decentralizirana sredstva odnose se na sredstva dobivena od osnivača za kapitalno ulaganje te pojačani standard u školstvu (županijska stručna vijeća, natjecanja, ostale izvannastavne aktivnosti, međunarodnu suradnju, stručno usavršavanje djelatnika u školstvu, e-tehničar, projekt Prsten potpore, projekt Pomoćnici u nastavi-ZŽ, dodatna ulaganja na objektima, tekuće investicijsko ulaganje u školstvu te knjige za školsku knjižnicu). 
Projekt Pomoćnici u nastavi-Zagrebačka županija nije planiran, a odnosi se na plaće za 2 PUN koji nemaju završenu potrebnu edukaciju pa se ne mogu financirati iz projekta Prsten potpore.
Projekt tekuće investicijsko održavanje izvan minimalnog standarda bilježi značajan pad u odnosu na prethodno izvještajno razdoblje kada se rashod odnosio na popravak odvodnog sustava.
Dodatna ulaganja na građevinskim objektima odnose se na rashod za popravak krova za što je sredstva osigurao također osnivač.
Projekt Knjige za školsku knjižnicu još nije realiziran, ali će biti u idućem izvještajnom razdoblju.
· IZVAN ŽUPANIJSKI DIO 
Izvan županijski dio predstavlja sljedeće aktivnosti i projekte:
- AKTIVNOST RASHODI POSLOVANJA
Aktivnost rashodi poslovanja odnosi se na materijalne rashode, financijske rashode, naknade građanima i kućanstvima za koje nije dostatno financiranje iz decentraliziranih sredstava Zagrebačke županije ili iz pomoći, a oni se tada financiraju iz vlastitih prihoda ili prihoda po posebnim propisima.
Za ovu aktivnost izvan županijskog dijela proračuna bilježimo postotno smanjenje od 24,04%.
- AKTIVNOST ADMINISTRATIVNO, TEHNIČKO I STRUČNO OSOBLJE
Aktivnost predstavlja sve rashode vezane uz plaće i naknade zaposlenika čije prihode osigurava Ministarstvo znanosti obrazovanja i mladih. Ovdje vidimo smanjenje od 9,55 % zbog jedne plaće manje u odnosu na prethodno izvještajno razdoblje (u prethodno izvještajno razdoblje ušla je i plaća za 12/2024 koja se na kraju 2024. godine knjižila na konto 193 koji je ukinut te se trošak plaće knjiži zadnji dan u mjesecu). 
-TEKUĆI PROJEKT GLAZBENA ŠKOLA
Tekući projekt glazbena škola  odnosi se rashode za naknade troškova zaposlenima, rashode za materijal i energiju, rashode za usluge i ostale nespomenute rashode poslovanja. Projekt se financira iz uplata participacije za glazbenu školu. Rashodi su veći u odnosu na prošlo izvještajno razdoblje jer se tada nisu svi rashodi odvajali pod projekt glazbena škola nego na redovne rashode poslovanja.
-TEKUĆI PROJEKT NATJECANJA
Tekući projekt natjecanja u ovom izvještajnom razdoblju odnosi se na rashode za prehranu učenika i mentora sudionika Modelarske lige (natjecanje Mladi tehničari). Indeks je samo 8,35% jer ove godine zbog dogradnje i rekonstrukcije škole nismo bili domaćin nikakvog većeg natjecanja.          
- TEKUĆI PROJEKT ŠKOLSKA KUHINJA 
Tekući projekt školska kuhinja odnosi za na rashode za namirnice za školsku kuhinju. Izvori financiranja su posebne namjene (uplate roditelja za ručak i užinu), Ministarstvo znanosti obrazovanja i mladih (financiranje mliječnog obroka za sve učenike) i Općina Brdovec (sufinanciranje produženog boravka). Bilježimo neznatan rast od 2,93 % u odnosu na prethodno izvještajno razdoblje.
-TEKUĆI PROJEKT PRODUŽENI BORAVAK
Tekući projekt produženi boravak odnosi se na rashode za plaće i naknade troškova učiteljicama u produženom boravku. Projekt se financira iz pomoći Općinskog proračuna, a vidljiv je rast od 3,33 %.
-TEKUĆI PROJEKT UČENIČKE ZADRUGE
Rashodi tekućeg projekta učeničke zadruge odnose se na rashode za materijal i sirovine potrebne za rad učeničke zadruge Pužek brdovečki. Ovdje je vidljiv pad indeksa za 56,57% u odnosu na prošlo izvještajno razdoblje.
-TEKUĆI PROJEKT OPREMA ŠKOLE
Projekt se odnosi na rashode za nabavu dugotrajne nefinancijske imovine ( postrojenja i oprema). Izvor financiranja je vlastiti prihod ili prihod za posebne namjene, a vidljivo je povećanje od 34,09% zbog kupnje opreme za održavanje.
-TEKUĆI PROJEKT NABAVA UDŽBENIKA
Tekući projekt nabava udžbenika odnosi se na rashode za besplatne udžbenike svim učenicima koje osigurava Ministarstvo znanosti, obrazovanja i mladih kao i rashode za nabavu radnih bilježnica koje sufinanciraju Općina Brdovec i Grad Zaprešić. Plan će biti realiziran do kraja godine. 
-TEKUĆI PROJEKT OPSKRBA BESPLATNIM ZALIHAMA MENSTR.HIGIJENSKIH POTREPŠTINA
Ovaj projekt se odnosi na tekuće donacije Ministarstva znanosti, obrazovanja i mladih za nabavu higijenskih potrepština za učenice, a realizirati će se u idućem izvještajnom razdoblju.
-TEKUĆI PROJEKT ŽUPANIJSKA STRUČNA VIJEĆA
Ovaj projekt se odnosi na materijalne rashode za županijska stručna vijeća pedagoga i kemije. Sredstva osigurava Agencija za odgoj i obrazovanje, a realizacija će biti izvršena do kraja u idućem izvještajnom razdoblju.
-TEKUĆI PROJEKT PROGRAM RAZVOJA ODGOJNO-OBRAZOVNOG SUSTAVA
Ovaj projekt se odnosi na rashode za nabavu dijagnostičkih instrumenata te program rada s darovitim učenicima. Škola je realizirala u potpunosti projekt Putovanje na valovima otpornosti dok će se nabava dijagnostičkih testova realizirati u idućem izvještajnom razdoblju.

